Sidste livstegn fra den 43-årige enlige kvinde var juledag, altså den 25. december, klokken 16.30 hvor hun sendte en sms. Kvinden blev fundet mandag morgen, den 27., af en kollega, der ikke kunne forstå, hvorfor hun ikke var mødt på arbejde på fjerkræslagteriet Rose Poultry. Nu beder politiet offentligheden om hjælp: - Det er utroligt vanskeligt når man står med en sag som denne, med en kvinde der boede alene. Derfor opfordrer vi også alle der har haft kontakt med Tina Olesen til at kontakte os. Specielt hvis de har haft kontakt med hende efter klokken 16.30 den 25. december, siger vicepolitiinspektør Torben Jensen til TV2/Nord.

Referat:
Politiet arbejder på højtryk på at kortlægge den dræbte Tina Olesens færden i dagene efter juleaften - de beder offentligheden om hjælp.